CELEX: C2006/086/88
Language: el
Date: 2006-04-08 00:00:00
Title: Υπόθεση F-12/06: Προσφυγή της  3ης Φεβρουαρίου 2006  — Suleimanova κατά Επιτροπής των Περιφερειών

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/48
            
         Προσφυγή της 3ης Φεβρουαρίου 2006 — Suleimanova κατά Επιτροπής των Περιφερειών
   (Υπόθεση F-12/06)
   (2006/C 86/88)
   Γλώσσα διαδικασίας: γαλλική
   Διάδικοι
   
      Προσφεύγουσα: Karina Suleimanova (Βρυξέλλες, Βέλγιο) [εκπρόσωποι: S. Orlandi, A. Coolen, J.-N. Louis και E. Marchal, δικηγόροι]
   
      Καθής: Επιτροπή των Περιφερειών της Ευρωπαϊκής Ενώσεως
   Αιτήματα της προσφεύγουσας
   
               —
            
            
               ακύρωση της αποφάσεως περί διορισμού της προσφεύγουσας ως μονίμου υπαλλήλου των Ευρωπαϊκών Κοινοτήτων, στο μέτρο που με την εν λόγω απόφαση ο βαθμός στον οποίο προσλήφθηκε καθορίστηκε κατ' εφαρμογή του άρθρου 12 του παραρτήματος XIII του ΚΥΚ·
            
         
               —
            
            
               καταδίκη της Επιτροπής των Περιφερειών στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα διορίστηκε, ως επιτυχούσα διαγωνισμού του οποίου η προκήρυξη είχε δημοσιευθεί πριν από την 1η Μαΐου 2004, ύστερα από την έναρξη ισχύος του κανονισμού (ΕΚ. Ευρατόμ) 723/2004 του Συμβουλίου, du 22ας Μαρτίου 2004, για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών (1).
   Με την προσφυγή της, η προσφεύγουσα ισχυρίζεται, κατ' αρχάς, ότι με την προσβαλλομένη απόφαση παραβιάζεται το συσταθέν με την προκήρυξη διαγωνισμού πλαίσιο νομιμότητας. Πράγματι, κατ' εφαρμογήν του άρθρου12 του παραρτήματος XIII του ΚΥΚ, αυτή προσλήφθηκε σε βαθμό χαμηλότερο αυτού που αναφερόταν στην προκήρυξη διαγωνισμού.
   Η προσφεύγουσα θεωρεί επίσης ότι η προσβαλλομένη απόφαση παραβιάζει τα άρθρα 5, 29 και 31 του ΚΥΚ καθώς και την αρχή της ίσης μεταχειρίσεως και της απαγορεύσεως των διακρίσεων. Πράγματι, η βαθμολογική κατάταξη επιτυχόντων του ίδιου διαγωνισμού ή διαγωνισμών του ίδιου επιπέδου έγινε σε διαφορετικά επίπεδα ανάλογα με το αν οι επιτυχόντες προσλήφθηκαν πριν ή μετά τη θέση σε ισχύ του κανονισμού 723/2004.
   Τέλος, η προσφεύγουσα προβάλλει και την παραβίαση της αρχής της αιτιολογημένης εμπιστοσύνης, στο μέτρο που ήταν θεμιτό να αναμένει να προσληφθεί στον βαθμό που αναφερόταν στην προκήρυξη διαγωνισμού για την κάλυψη της θέσεως για την οποία αυτή είχε υποβάλει υποψηφιότητα.
   
      (1)  ΕΕ L 124, της 27.04.2004, σ. 1.